cyanic-selkie/wikianc huggingface dataset:
வலைப்பின்னல் கட்டமைப்பு
கண்ணி (Mesh)
கண்ணி வலைப்பின்னலின் பெறுமதியானது அந்த வலைப்பின்னலின் சந்தாதாரர்களின் அடுக்கிற்கு விகிதாசாரமாகும், இரண்டு முடிவுப்புள்ளிகள் தொடர்பு குழுக்களானது ரீட் சட்டம் முலம் அனுமானிக்கபடுகிறது.
முற்றாக இணைக்கப்பட்ட வலைப்பின்னல் (Fully Connected Network)
பெரிய வலைப்பின்னல் கட்டமைபிற்கு இது சாத்தியமற்றதாக உள்ளது..
பகுதியாக இணைக்கப்பட்ட வலைப்பின்னல் (Partially Connected Network)
பகுதியாக இணைக்கப்பட்ட வலைப்பின்னல் கட்டமைப்பில், ஒரு சில கணுக்கல் மட்டும் மற்ற கணுக்கலுடன் இணைக்கப்பட்டிருக்கும்.ஆனால் சில கணுக்கல் இரண்டு அல்லது அதற்கு மேற்பட்ட கணுக்கலுடன் புள்ளிக்குப்புள்ளியாக இணைக்கப்பட்டிருக்கும்.
கலப்பு (Hybrid)
கலப்பின வலையமைப்பானது இரண்டு அல்லது அதற்கு மேற்பட்ட கட்டமைப்பை கொண்டிருக்கும். உதாரணமாக, ஒரு மர வலைப்பின்னல் ( அல்லது விண்மீன்-பாட்டை வலையமைப்பு) ஆனது ஒரு கலப்பின கட்டமைப்பாகும் இதில் விண்மீன் வலையமைப்பு ஆனது பாட்டை வலையமைப்பு முலம் இணைக்கபட்டிருக்கும். எனினும், ஒரு மர வலையமைப்பானது(த்ரீ நெட்வொர்க்) மற்றொரு மர வலையமைப்புடன் இணைக்கப்படிருக்கும் போது அது ஒரு கட்டமைப்புரீதியாக மர வலையமைப்பாக காணப்படும்.கலப்பின வலையமைப்பானது இரண்டு வெவ்வேறு வலைப்பின்னல் கட்டமைப்பபை இணைப்பதன் மூலம் உருவாக்கபடுகின்றது
ஒரு விண்மீன்-வளைய வலைப்பின்னலானது இரண்டு அல்லது அதற்கு மேற்பட்ட வளையவலைப்பின்னல் கட்டமைப்பை கொண்டிருக்கும். மேலும் இது multistation அணுகல் அலகு (MAU) இணைக்கப்பட்டிருக்கும்.
ஸ்னோஃபிளாக் கட்டமைப்பானது விண்மீன் வலையமைபின் விண்மீன் வலையமைபாகும்.
மற்ற இரண்டு கலப்பின வலையமைப்பானது கலப்பின கண்ணி மற்றும் படிநிலை விண்மீன்.
மையப்படுத்தப்படுதல் (Centralization)
விண்மீன் கட்டமைப்பு ஆனது வலைப்பின்னல் சேதமடயும் நிகழ்தவை  குறைக்கிறது ஏனெனில் எல்லா கணுக்களும் மத்திய கணுக்களுடன் இணைக்கபட்டிருபதாலாகும். விண்மீன் வலையமைப்பு ஆனது தருக்க பஸ் உடன் இணைக்கப்படும் போது அதாவது எதேர்நெட்(Ethernet),மத்திய கணு(பாரம்பரியமாக ஹப் என அழைக்கப்படும்) எல்லா கணுக்களிலிருந்து பெறப்படும் பரிமாற்றங்களை ஏனைய கணுக்கலிடையே மீள் ஒளிபரப்பு செய்கின்றது, சில நேரங்களில் அதன் சொந்த கணு உட்பட. சுற்றிவரஉள்ள எல்லா கணுக்களும் மத்திய கணுவுக்கு கடத்துவதன் மூலம்,பெற்றுகொள்வதன் மூலமூம்  மற்றைய கணுக்களுடன் தொடர்பை பேணுகின்றது. மத்திய கணுவிலுருந்து சுற்றயல் கணுவிக்கிடையான பரிமாற்ற இணைப்பில் தடங்கல் ஏற்படும் போது அந்த குறிபட்ட கணுவை சுற்றயல் இணைப்பிலிருந்து தனிமைப்படுத்துகின்றது, ஆனால் மீதமுள்ள கணுக்கள் பாதிக்கபடாது. எனினும் மத்திய கணுவில் ஏற்படும் தடங்கலானது இணைப்பில் உள்ள எல்லா கணுக்களையும் பாதிக்கும் இது இதன் தீமைகளில் ஒன்றாகும்.
மத்திய கணு செயலற்ற நிலையிலிருக்கும் போது, உற்பத்தி கணுவானது அதன் சொந்த கடத்தலை புறக்கணிக்க வேண்டும் எதிரொலி, இரு வழி இணைப்பில் ஏற்படும் தாமதமானது சுற்று பயணம் ஒலிபரப்பு நேரம் மத்திய கணுவில் உருவாக்கப்பட்ட தமதங்களின் கூட்டுத்தொகைக்கு சமனாகும்.
ஒரு மர வலையமைபானது(Tree Topology) (படிநிலை கட்டமைப்பு) விண்மீன் கட்டமைபாக கண்டுகொள்ள முடியும் படிநிலை. இந்த tree அதன் சொந்த சுற்றயல் கணுக்களை கொண்டிருக்கும் (உதாரணமாக இலைகள்) இவைகள் மட்ட்றைய கணுவிலிருந்து பெற்று கடத்துவதற்கு அவசியமாகும் மற்றும் மீட்டியாக தொழிற்பட வேண்டிய அவசியம் இல்லை
வழக்கமான விண்மீன் வலைப்பின்னலமைப்பு போல், ஒரு தனிப்புள்ளியிள் ஏற்படும் தடங்கல் மற்றய கணுக்களை அதன் கடத்தல் பாதைஇலிருந்து தனிமைப்படுத்தி வைத்திருக்கும். ஒரு உப கணுவை இணைக்கும் இணைப்பு தவறினால், உப கணு தனிமைப்படுத்தபடும்.
அனைத்து கணுக்களிருந்து வரும் சமிக்ஞைகளின் வலையமைப்பு நெரிசலை குறைக்க, இன்னும் மேம்பட்ட மத்திய கணுக்கள் அபிவிருத்தி செய்யப்பட்டன, இக்கணுக்கள் வலையமைப்புடன் இணைப்பில் உள்ள கணுக்களின் கண்காணிக்கின்றது.
பரவலாக்கம் (Decentralization)
கண்ணி கட்டமைப்பு (அதாவது, a பகுதியாக இணைக்கப்பட்ட கண்ணி கட்டமைப்பு), இவ்வமைப்பில் குறைந்தது இரண்டு கணுக்கள் இரண்டு அல்லது அதற்கு மேற்பட்ட பாதையுடன் காணப்படும் இதனால் தேவைக்கதிகமான பாதை காணப்படுவதால் ஒரு பாதையில் தடங்கள் ஏற்ப்படின் மற்ற பாதையை பாவிக்கமுடியும். இந்த பரவலாக்கல் பெரும்பாலும் ஒற்றை புள்ளி தடங்களை(Single-Point_failure) நீக்க உதவுகின்றது (எ.கா, விண்மீன் மற்றும் மர வலைப்பின்னல்). கண்ணி வலைப்பின்னல் ஒரு சிறப்பு வகை வலைப்பின்னலாகும், இரண்டு கணுகளிடையே ஹாப்ஸ் எண்ணிக்கையை கட்டுப்படுத்துகின்றது,கனசதுரம். தன்னிச்சையான போர்க்(Fork) எண்ணிக்கை கண்ணி வலையமைபை வடிவமைப்பதிலும் அதனை செயல்படுத்துவதையும் கடினமாக்குகின்றது., ஆனால் இதன் பன்முகப்படுத்தப்பட்ட இயல்பு மிகவும் பயனுள்ளதாக இருக்கும். 2012 இல் IEEE வெளியிடப்பட்ட குறுகிய பாதை பாலம் நெறிமுறையானது சாதனங்களை இலகுவாக இணைக்க உதவுகின்றது மேலும் அலைவரிசையை(BandWidth) அதிகரிக்கவும் செய்கின்றது. .
இது கட்டம் நெட்வொர்க் ஒத்தது, நேரியல் அல்லது வளைய கட்டமைப்பு பல திசைகளில் இணைக்க பயன்படுகிறது. கொண்டிருக்கும் ஒரு பரிமாண வளைய கட்டமைப்பானது நங்கூரவளைய கொண்டிருக்கும்.
ஒரு முற்றாக இணைக்கப்பட்ட வலைப்பின்னல், முழுமையான கட்டமைப்பு, அல்லது முழுமையான கண்ணி கட்டமைப்பு ஆனது கணுகளிடைய நேரடி இணைப்பை கொண்டிருக்கும் ஒரு வலைப்பின்னல் கட்டமைப்பாகும். முற்றாக இணைக்கப்பட்ட வலைப்பின்னலில் n கணுக்கள் காணப்படுமாயின், n(n-1)/2 நேரடி இணைப்புகள் காணப்படும். இக்கட்டமைப்புமூலம் வலைப்பின்னல் வடிவமைப்பது செளவு கூடியதாகும், ஆனால் நம்பகமானது ஏனெனில் கணுக்களுகிடயான அதிகளவு மேலதிக இணைப்புகள் மூலம் தகவலுக்காக பல பாதைகளை உள்ளடங்யிருக்கும். இந்த கட்டமைப்பு பெரும்பாலும் [ [இராணுவம்] ] பயன்படுத்துகின்றனர்.
வெளி இணைப்புகள்
பகுப்பு:கணினிப் பிணையமாக்கம்
காத்திருந்த காதல்
காத்திருந்த காதல் இயக்குனர் விஜேஸ்வரன் இயக்கிய தமிழ்த் திரைப்படம். இதில் அருண்விஜய், சுவலட்சுமி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சிற்பி மற்றும் இத்திரைப்படம் வெளியிடப்பட்ட நாள் 14-சனவரி-1997.
வெளி இணைப்புகள்
பகுப்பு:1997 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிற்பி இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள்
நிக்கலாய் நோசவ்
நிக்கலாய் நோசவ் (Nikolay Nosov, நவம்பர் 23, 1908-ஜூலை 26, 1976) ஒரு சோவியத் குழந்தைகள் எழுத்தாளர். நகைச்சுவை உணர்வு மிக்க பல சிறுகதைகள், ஒரு புதினம் மற்றும் தேவதைக் கதை புதினங்களை எழுதியுள்ளார்.
உக்ரைனின் கீவ் நகரில் பிறந்த நோசோவ் 1927-29 காலகட்டத்தில் கீவ் கலைக்கழகத்தில் பயின்றார். பின்னர் 1932 இல் மாஸ்கோ ஒளிப்படக்கலைக் கழகத்திலிருந்து பட்டம் பெற்றார். 1938 இல் அவரது முதல் சிறுகதை வெளியானது. 1932-51 காலகட்டத்தில் சோவியத் ஒன்றியத்தின் செஞ்சேனையில் அசைப்படங்கள் மற்றும் கல்விப்படங்களைத் தயாரித்து வெளியிடுபவராகப் பணியாற்றினார். இவரது நகைச்சுவை உணர்வு மிக்க சிறுவர் கதைகள் மிகவும் புகழ்பெற்றவை. அவற்றில் பல தமிழில் மொழிபெயர்க்கப்பட்டு நியூ செஞ்சுரி புக் ஹவுஸ் நிறுவனத்தால் வெளியிட்டப்பட்டுள்ளன. மீஷா சமைத்த பொங்கல், துனோவும் அவனது சகாக்களும், கோல்யா சினித்சினது நாட்குறிப்பு, வீட்டிலும் பள்ளியிலும், உல்லாச குடும்பம் ஆகியவை அவற்றுள் குறிப்பிடத்தக்கவை.
வெளி இணைப்புகள்
பகுப்பு:சோவியத் எழுத்தாளர்கள் பகுப்பு:1908 பிறப்புகள் பகுப்பு:1976 இறப்புகள்
இதாக்கா, நியூ யோர்க்
இத்தாக்கா (Ithaca, ஐக்கிய அமெரிக்காவின் நியூ யார்க் மாநிலத்தில் விரல் ஏரிகள் (பிங்கர் லேக்சு)பகுதியில் அமைந்துள்ள நகரமாகும். கல்லூரி நகரமான இத்தாக்கா டாம்ப்கின்ஸ் கவுன்ட்டியின் தலைநகரமாகவும் விளங்குகின்றது.   இப்பகுதியில் இத்தாக்கா டவுன், கயுகா ஐட்ஸ் சிற்றூர் ஆகிய நகராட்சிகள் உள்ளன. இத்தாக்கா என்ற கிரேக்கத் தீவின் நினைவாக இந்த நகரம் பெயரிடப்பட்டுள்ளது. இந்த நகரம் கயுகா ஏரியின் தென்கரையில் சிராகூசிற்கு தென்மேற்கில் 45 mi தொலைவில் உள்ளது. தவிரவும், பஃபலோவிற்குதென்கிழக்கே 124 mi தொலைவிலும்  தொராண்டோவிற்கு தென்கிழக்கே 247 mi தொலைவிலும் நியூயார்க் நகரத்திலிருந்து வடமேற்கே 223 mi தொலைவிலும், கிளீவ்லாந்திலிருந்து350 மைல் தொலைவிலும் பாஸ்டனிலிருந்து 360 மைல் தொலைவிலும் வாசிங்டன், டி. சி.யிலிருந்து 325 மைல் தொலைவிலும் அமைந்துள்ளது.
இத்தாக்கா ஐவி லீக்பள்ளிகளில் ஒன்றான கோர்னெல் பல்கலைக்கத்தின் இருப்பிடம் ஆகும். இந்தப் பல்கலைக்கழக வளாகத்தில் 20,000க்கும் மேலான மாணவர்கள் படித்து வருகின்றனர். தவிர இங்கு 7,000 மாணவர்களைக் கொண்ட தனியார் கலைக்கல்லூரி, இத்தாக்கா கல்லூரி, நகரத்தின் தென்பகுதியில் அமைந்துள்ளது. டாம்ப்கின்ஸ் கார்ட்லாந்து சமூக கல்லூரியும் அண்மித்து உள்ளது. இதனால் இங்கு "கல்லூரி நகர" சூழல் நிலவுகிறது. 2020 கணக்கெடுப்பு தரவுகளின்படி இந்த நகரத்தின் மக்கள்தொகை 32,108.
வெளி இணைப்புகள்
பகுப்பு:நியூ யோர்க் மாநில நகரங்கள்
ஒற்றி வைத்தல்
ஒற்றி வைத்தல் என்பது நிலத்தை அடமானம் வைத்துப் பணம் பெறும் முறை ஆகும் பணம் கிடைத்ததும் அதைத் தந்து மீட்க வேண்டும். ‘ஒற்றியூர்' என்ற இடத்துச் சிவனைப் புகழும் பதிகத்தில் இவ்வழக்கம் சொல்லப்பட்டுள்ளது. ஒற்றி வைத்தலை இந்நாளில் அடகு வைப்பதென்பர். அது பொருளாக எழுதப் படும் சாசனத்தை அடைமானம் என்பர். முன்னை நாளில் அடைமானத்தை ஒற்றிக் கலம் என்றனர். ஒற்றி வைத்தல், மக்களிடையே தாழ்வுடைச் செயலாகக் கருதப்பட்டது. விளைநிலத்தையோ வீட்டையோ பணம் பெற்றுக் கொண்டு வேறு ஒருவரின் பயன்பாட்டுக்கு விடுவதை வழக்கில் ஒத்திக்கு விடுதல் என்றும் சொல்லுவர்.
என்னா ருயிர்க்குப் பெருந்துணையாம் எங்கள் பெருமா னீரிருக்கு நன்னாடு ஒற்றி யன்றோதா னவில் வேண்டு மென்றுரைத்தேன் முன்னா ளொற்றி யெனினுமது மொழித லழகோ தாழ்தலுயர் விந்நா னிலத்துண் டென்கின்றா ரிதுதான் சேடி யென்னேடீ.
ஒற்றியும் தேசவழமையும்
யாழ்ப்பாணத்து மரபுவழிச் சட்டமான தேசவழமையில் ஒற்றி குறித்து விபரமாக எடுத்தாளப்பட்டுள்ளது. இவ்வகை ஒற்றி தேசவழமைக்குத் தனித்துவமான ஒன்று. ஒற்றி வைத்தல், ஒற்றியை மீள்வதற்கான முறைகள், அதற்கான கட்டுப்பாடுகள், ஒற்றி கொள்பவனுக்கு உரிய கடமைகள், ஒற்றி வைப்பதற்கு உரிய சொத்துக்கள் போன்றவை குறித்த விபரங்களைத் தேசவழமை தருகின்றது. யாழ்ப்பாண இராச்சியக் காலத்திலிருந்தாவது வழக்கில் இருந்துவரும் இந்த ஒற்றி குறித்த வழமைகள், போத்துக்கேயர், ஒல்லாந்தர், ஆங்கிலேயர் ஆகியோர் யாழ்ப்பாணத்தை ஆண்ட காலத்திலும் வழக்கில் இருந்து வந்தது. பிற்காலத்தில் தேசவழமையில் உள்ள இவ்விதிகளின் பயன்பாடு இல்லாமல் ஆக்கப்பட்டுப் பிற வழக்கில் உள்ள குடியுரிமைச் சட்டங்களின் அடிப்படையிலேயே ஒற்றி வைத்தலும், ஒற்றி கொள்ளலும் நடைபெற்று வருகிறது.
மேற்கோள்கள்
பகுப்பு:தமிழர் பொருளாதாரம்
இம்மானுவேல் ஆர்னோல்ட்
இம்மானுவேல் ஆர்னோல்ட் (Emmanuel Arnold) இலங்கைத் தமிழ் அரசியல்வாதியும், முன்னாள் மாகாண சபை உறுப்பினரும் ஆவார். 2018 மார்ச் 26 இல் இவர் யாழ்ப்பாண மாநகரசபை முதல்வராகத் தேர்ந்தெடுக்கப்பட்டார்.
மாகாண சபை
ஆர்னல்ட் 2013 மாகாணசபைத் தேர்தலில் தமிழ்த் தேசியக் கூட்டமைப்பு வேட்பாளராக யாழ்ப்பாணத் தேர்தல் மாவட்டத்தில் போட்டியிட்டு வட மாகாண சபைக்குத் தெரிவானார். இவர் முதலமைச்சரின் ஆலோசகராக நியமிக்கப்பட்டார்.
உள்ளூராட்சி சபை
ஆர்னல்ட் யாழ்ப்பாண முதல்வர் வேட்பாளராக 2018 உள்ளூராட்சி சபைத் தேர்தலில் போட்டியிடுவதற்காக வட மாகாண சபை உறுப்பினர் பதவியில் இருந்து 2017 டிசம்பர் 14 அன்று விலகினார்.
2018 பெப்ரவரி 10 இல் நடைபெற்ற உள்ளூராட்சி சபைத் தேர்தல்களில் யாழ்ப்பாண மாநகரசபைக்கு தமிழ்த் தேசியக் கூட்டமைப்பு வேட்பாளராக இலங்கைத் தமிழரசுக் கட்சியின் சார்பில் போட்டியிட்டு வெற்றி பெற்றார். 2018 மார்ச் 26 இல் இவர் யாழ்ப்பாண முதல்வராகத் தேர்ந்தெடுக்கப்பட்டார். யாழ் மாநகரசபையின் 2021 ஆம் ஆண்டுக்கான நிதியறிக்கை 2020 திசம்பர் 16 இல் இரண்டாவது தடவையாகத் தோற்கடிக்கப்பட்டதை அடுத்து, இம்மானுவேல் ஆர்னோல்ட் முதல்வர் பதவியை இழந்தார்.
மேற்கோள்கள்
பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:வாழும் நபர்கள் பகுப்பு:வட மாகாண சபை உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:யாழ்ப்பாண முதல்வர்கள் பகுப்பு:இலங்கையின் வட மாகாண நபர்கள்
மொண்டேவீடியோ
மொண்டெவீடியோ (Montevideo, ) உருகுவையின் தலைநகரும், மிகப் பெரிய நகரமும், துறைமுக நகரமும் ஆகும். 2011 கணக்கெடுப்பின் படி, இதன் ம்க்கள்தொகை 1,319,108 ஆகும். இது நாட்டின் மொத்த மக்கள்தொகையில் மூன்றில் ஒரு பங்காகும். பரப்பளவு 194 சதுரகிமீகள். அமெரிக்காக்களின் தென்முனையில் உள்ள இந்நகரம், உருகுவையின் தென்கரையில் அமைந்துள்ளது.
மொண்டெவீடியோ நகரம் 1724 ஆம் ஆண்டில் புரூனோ மொரீசியோ டெ சபாலா என்ற எசுப்பானியப் போர் வீரரால் நிறுவப்பட்டது. 1807 ஆம் ஆண்டில் இந்நகரம் சிறிது காலம் பிரித்தானியரின் ஆட்சியில் இருந்தது. முதலாவது உலகக் கால்பந்துப் போட்டிகள் அனைத்தும் இந்நகரிலேயே நடைபெற்றன. தெற்கத்திய பொதுச் சந்தையின் நிருவாகத் தலைமையகம் மொண்டெவீடியோவில் அமைந்துள்ளது.
மேற்சான்றுகள்
பகுப்பு:உருகுவையின் நகரங்கள் பகுப்பு:தென் அமெரிக்கத் தலைநகரங்கள்
சமர் முகர்ஜி
சமர் முகர்ஜி நவம்பர் 7 ஆம் தேதி 1913 ஆண்டு இன்றைய மேற்கு வங்கத்தில் பிறந்தார். இந்திய கம்யூனிஸ்ட் கட்சி (மார்க்சிஸ்ட்)யின் உறுப்பினராவார். திருமணம் செய்து கொள்ளாமல் கட்சி கம்யூனில் வாழ்ந்தவர்.
வாழ்க்கை வரலாறு
மாணவப் பருவத்தில் விடுதலைப் போராட்டத்தில் ஈடுபட்டு மார்க்சியக் கொள்கைகளால் ஈர்க்கப்பட்டு கம்யூனிஸ்ட் கட்சியில் பணியாற்றினார். ஹவுராவிலும் பின்னர் கொல்கத்தாவிலும் இருந்த, இருக்கின்ற கட்சியின் கம்யூனிலேயே பல ஆண்டு காலங்கள் வாழ்ந்தவர்.
சுதந்திரப் போராட்ட வீரர்
சமர் முகர்ஜி ஏழாம் வகுப்பு படித்துக் கொண்டிருந்தபோதே, இந்திய சுதந்திரப் போராட்ட இயக்கத்தில் தன்னை ஈடுபடுத்திக் கொண்டவர். 14 வயதில் சைமன் கமிஷனுக்கு எதிராக நடைபெற்ற கிளர்ச்சியில் பங்கேற்றதன் காரணமாக அவர் பள்ளியிலிருந்தும் வெளியேற்றப்பட்டார். அதிலிருந்து தீவிரமாக இந்திய சுதந்திரப் போராட்டத்தில் தன்னை இணைத்துக் கொண்டார். .
ஒன்றுபட்ட கம்யூனிச இயக்கத்தில்
1940 இல் ஒன்றுபட்ட இந்தியக் கம்யூனிஸ்ட் கட்சியில் உறுப்பினராக இணைந்தார். ஒன்றுபட்ட கம்யூனிஸ்ட் கட்சியில் 1942 ஆம் ஆண்டு ஹவுரா மாவட்ட அமைப்புச் செயலாளராக அவர் தேர்வு செய்யப்பட்டார். 1953 ஆம் ஆண்டு கட்சியின் மேற்குவங்க மாநிலக்குழுவுக்கு அவர் தேர்வு செய்யப்பட்டார்.
இந்திய கம்யூனிஸ்ட் கட்சி (மார்க்சிஸ்ட் )
1964 இல் கம்யூனிஸ்ட் கட்சி பிளவுண்ட போது, அவர் மார்க்சிஸ்ட் கம்யூனிஸ்ட் கட்சியில் இணைந்தார் 1978-லிருந்து 1992 வரை 14 ஆண்டுகள் கட்சியின் அரசியல் தலைமைக்குழு உறுப்பினராக இருந்தார். 1992 ஆம் ஆண்டு நடைபெற்ற கட்சியின் 14-வது அகில இந்திய மாநாட்டில் கட்சியின் மத்திய கட்டுப்பாட்டுக் குழுத் தலைவராக தேர்வு செய்யப்படும் வரை அவர் அந்தப் பொறுப்பில் இருந்தார். 1966 முதல் கட்சியின் மத்திய குழு உறுப்பினராகத் தேர்வு செய்யப்பட்ட அவர் இறுதிவரை கட்சி மத்தியகுழுவின் சிறப்பு அழைப்பாளராக இருந்தார். 1940ம் ஆண்டில் கட்சி உறுப்பினராக சேர்ந்த அவர், உடனடியாக கட்சியின் முழுநேர ஊழியராக பணியாற்றத் துவங்கினார்.
தொழிற்சங்க இயக்கப் பணி
இந்திய தொழிற்சங்க மையத்தை உருவாக்கியவர்களில் இவரும் ஒருவர். நாட்டின் தொழிற்சங்க இயக்கத்தின் முக்கிய தலைவர்களில் ஒருவராகவும், 1974 இல் நடைபெற்ற ரயில்வே வேலைநிறுத்தத்தின் போராட்டத்தில் முக்கிய பங்காற்றினார். . வேலைநீக்கம் செய்யப்பட்ட 68 ஆயிரம் தொழிலாளிகள் 1977 ஆம் ஆண்டு ஜனதா கட்சி ஆட்சி அமைத்த பின் பணியில் அமர்த்தப்படவும் அவர் பாடுபட்டார். 1983 முதல் 1991 வரை சிஐடியு அகில இந்திய செயலாளராகவும், செயற்குழு உறுப்பினராகவும் பணியாற்றியுள்ளார்.
சிறை வாழ்க்கை
தம் வாழ்நாளில் பல்வேறு இயக்கங்களை, போராட்டங்களை முன்னின்று நடத்தி இருக்கிறார். முதலில் ஏழு நாட்களும் பின்னர் 14 மாதங்களும் சிறைத் தண்டனை அனுபவித்திருக்கிறார்.
சட்டமன்றப் பணி மற்றும் பாராளுமன்றப் பணி
1957ம் ஆண்டு வடக்கு ஹவுரா தொகுதியிலிருந்து அவர் மேற்குவங்க சட்டமன்றத்திற்குத் தேர்வு செய்யப்பட்டார்.
1971ம் ஆண்டு முதல் ஹவுரா மக்களவைத் தொகுதியிலிருந்து மூன்று முறை தொடர்ச்சியாக நாடாளுமன்ற மக்களவைக்குத் தேர்வு செய்யப்பட்டார். இருமுறை நாடாளுமன்ற மாநிலங்களவைக்குத் தேர்வு செய்யப்பட்டார். 1976 ஆம் ஆண்டு சனவரியில் தமிழக திமுக அரசாங்கம் கலைக்கப்பட்டவுடன் நாடாளுமன்றம் அமைத்த தமிழக ஆலோசனைக்குழுவில் சமர்முகர்ஜி இடம்பெற்றார்.
இறப்பு
சமர் முகர்ஜி 2013 சூலை 18 வியாழனன்று கொல்கத்தாவில் இறந்தார்.
மேற்கோள்கள்
பகுப்பு:1913 பிறப்புகள் பகுப்பு:2013 இறப்புகள் பகுப்பு:அரசியல்வாதிகள் பகுப்பு:இந்திய அரசியல்வாதிகள் பகுப்பு:5வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
எலுமிச்சன அள்ளி சாக்கியம்மன் கோயில்
எலுமிச்சன அள்ளி சாக்கியம்மன் கோயில் தமிழ்நாட்டில் தர்மபுரி மாவட்டம், எலுமிச்சன அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாக்கியம்மன், செல்லியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுசி கணேசன்
சுசி கணேசன், தமிழ்த் திரைப்பட இயக்குநர் ஆவார். இயக்குநர் மணிரத்னத்திடம் உதவியாளராகப் பணியாற்றியுள்ளார். திரைத்துறைக்கு வரும் முன் இதழாலளராகவும் இருந்துள்ளார். கல்விப் பயிற்சியால் பொறியாளர் ஆவார்.
மேற்கோள்கள்
பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட இயக்குநர்கள் பகுப்பு:மதுரை மக்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:வாழும் நபர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:1971 பிறப்புகள்
அதிர்வெண்
thumb|right|360px|வெவ்வேறு அதிர்வெண்களைக் கொண்ட [[சைன் (முக்கோணவியல்)|சைன் அலைகள் மேலே உள்ளன. ஒவ்வொரு அலையும் தனக்கு மேலே உள்ள அலையை விட கூடுதல் அதிர்வெண் உடையது.]] அதிர்வெண் அல்லது அலைவெண் (Frequency) என்பது ஒரு குறிப்பிட்ட நேர அலகிற்குள் எத்தனை முறை ஒரு சுழற்சி நிகழ்வு நிகழ்கிறது என்பதற்கான அளவையாகும். இதனை எளிமையாக விளக்க ஓர் ஊஞ்சலை எடுத்துக்கொள்ளலாம். ஊஞ்சலை ஆட்டிவிட்டால் அது அசையாது நிற்கும் நிலையில் இருந்து முன்னே நகர்ந்து எட்ட விலகி ஓர் எல்லைக்குப் போய், பிறகு மீண்டும் தொடங்கிய இடத்துக்கு வந்து, பின் எதிர்ப்புறமாகப் போய்ப் பின்னர் தொடங்கிய இடத்துக்கே வரும் பொழுது அது ஒரு சுழற்சி அடைகிறது. ஆனால் அது மேலும் முன்னும் பின்னுமாய் அலையும். ஒரு மணித்துளி நேரத்தை ஓர் அலகு நேரம் என்று எடுத்துக்கொண்டால், எத்தனை முழுச் சுழற்சிகள் அந்த நேரத்தில் நிகழ்ந்தன என்பது அதிர்வெண் அல்லது அலைவெண் ஆகும். ஒரு நொடிக்கு ஒரு முழு சுழற்சி என்னும் கணக்கு ஓர் ஏர்ட்சு (Hertz) என்று கூறப்பெறுகின்றது. முன்னர் இதனை நொடிக்கு ஒரு சுழற்சி (cycle per second) என்று குறித்தனர்.
ஒலியலைகளும், ஒளியலைகளும் ஒரு குறிப்பிட்ட எல்லைகளுக்குள் நாம் உணருமாறு பண்புகள் கொண்டிருக்கும். ஒலியினது அதிர்வெண் அதன் சுருதியைத் தீர்மானிக்க உதவுகின்றது. அதிக அல்லது உயர்ந்த அதிர்வெண் கொண்ட துடிப்பலைகள் "கீச்" என்று உணரப்படும் அவை உயர்ந்த சுருதியுடையனவாகவும், குறைந்த அதிர்வெண்கள் கொண்ட ஒலியலைகள் (அடிவயிற்றில் இருந்து எழுவதுபோன்ற ஒலியாகிய) தாழ்ந்த சுருதி உடையனவாகவும் இருக்கும்.
இதே போல ஒளியலையின் அதிர்வெண்ணைப் பொறுத்து, அதன் நிறம் தென்படுகின்றது. அதிக அதிர்வெண் கொண்ட காணக்கூடிய ஒளி அலைகள் நீலமாகவும், குறைந்த அதிர்வெண் கொண்ட அலைகள் சிவப்பு நிறமாகவும் கண்ணுக்குத் தெரியும்.
வரைவிலக்கணமும் அலகும்
அனைத்துலக அடிப்படை அலகின் படி, அதிர்வெண் ஏர்ட்சு (Hertz) என்ற அலகில் அளக்கப்படுகிறது. இந்தப் பெயரானது, ஜெர்மனியை சேர்ந்த இயற்பியலாளரான, என்றிக் ஏர்ட்சு அவர்களின் நினைவாக வழங்கப்பட்டது. ஒரு ஏர்ட்சு என்பது, ஒரு நிகழ்வில் ஒரு நொடியில் எத்தனை முழுச் சுழற்சிகள் இடம்பெறும் என்கின்ற அளவாகும்.
ஒளி இயற்பியல்
ஒளியலையின் அதிர்வெண் அதன் நிறத்தைத் தீர்மானிக்கிறது: 4×1014 ஹெர்ட்ஸ் கொண்டது சிவப்பு ஒளி; 8×1014 ஹெர்ட்ஸ் கொண்டது ஊதா ஒளி; இந்த வரைமுறைக்குள் (4-8 ×1014 ஹெர்ட்ஸ்) இடையே வானவில்லின் அனைத்து மற்ற நிறங்களும் உள்ளன. மின்காந்த அலைகள், 4×1014 ஹெர்ட்ஸினை விட குறைவாக அதிர்வெண் கொண்டிருக்கலாம். மனித கண்ணுக்கு புலப்படாத அத்தகைய அலைகள் அகச்சிவப்பு (IR) கதிர்வீச்சு என அழைக்கப்படுகின்றன. அதைவிடக் குறைந்த அதிர்வெண் அலை நுண்ணலை என அழைக்கப்படுகிறது. மற்றும் இன்னும் குறைந்த அலைவரிசைகளில் இது ரேடியோ அலை என அழைக்கப்படும். அதேபோல், ஒரு மின்காந்த அலை 8×1014 விட அதிக ஹெர்ட்ஸ் அதிர்வெண் உடையதெனில் அத்தகைய அலைகள் புற ஊதாக் கதிர்களென (UV) அழைக்கப்படுகின்றன. அதைவிட அதிக அதிர்வெண் உடைய அலைகள் எக்சு-கதிர்கள் எனவும், காமாக் கதிர்கள் எனவும் அழைக்கப்படுகின்றன.
அலைகளின் அதிர்வெண்
ஆவர்த்தன அலைகளின் அதிர்வெண் மற்றும் அலைநீளம் இடையே எதிர்மறையான தொடர்பு உண்டு; அதிர்வெண் f அலைநீளம் λ (லேம்டா) க்கு நேர்மாறான விகிதசமத்தில் உள்ளது. அலைவேகம் V ஐ அலைநீளம் λ ஆல் வகுக்க வருவது அதிர்வெண் f இற்கு சமமாக இருக்கும்: வெற்றிடத்தில் ஒளியின் வேகம் c ஆக இருக்க இம்மின்காந்த அலையின் அதிர்வெண்: ஒருநிற அலைகள் ஒரு ஊடகத்தில் இருந்து இன்னொரு ஊடகத்திற்கு செல்லும் போது அதன் அதிர்வெண் மாறுவது இல்லை. வேகம், அலைநீளம் ஊடகத்திற்கு தக்கவாறு மாறுகிறது.
அதிர்வெண் மற்றும் காலத்திற்கான தொடர்பு
ஆடியோ மற்றும் வானொலி போன்ற குறுகிய மற்றும் நெடிய அலைகள் வழக்கமாக அவற்றின் அலைவுகாலத்திற்கு பதிலாக அதிர்வெண் மூலம் விவரிக்கப்பட்டுள்ளன. இந்த பொதுவாக பயன்படுத்தப்படும் தொடர்புகள் கீழே பட்டியலிடப்பட்டுள்ளன
கோண அதிர்வெண்
கோண அதிர்வெண்ணிண் அலகு ரேடியன்/நொடி.
செவியுணர் அதிர்வெண்
செவியுணர் அதிர்வெண் என்பது 20-20000 ஹெட்சு வரையுள்ள அலைகள் ஆகும்.
அலைவுக்காலம்
ஒரு முழு அலைவை நிறைவு செய்யத் தேவைப்படும் கால அளவே அலைவுக்காலம் (period) ஆகும். இது இயற்பியலில் 'T' எனும் ஆங்கில எழுத்தின் மூலம் குறிக்கப்படுகின்றது.
அலைவுக்காலம், T, அதிர்வெண்ணின் பெருக்கல் நேர்மாறு ஆகும்:
அலைவுக்காலத்தின் அலகு அனைத்துலக முறை அலகுகளில் (SI) செக்கண்டு ஆகும்.
விம்மல்கள்
சற்றேறக்குறைய சம அதிர்வெண்கள் கொண்ட இரண்டு அலைகள் ஊடகமொன்றில் ஒரே திசையில் பயணிக்கும்போது ஒன்றுடன் மற்றொன்று மேல் பொருந்தி விம்மல்கள் உருவாகின்றன. தொகுபயன் ஒளியின் வீச்சும், செறிவும், ஒரு புள்ளியில் சீரான கால இடைவெளியில் இதன் காரணமாக அதிகரிக்கவும் குறையவும் செய்கிறது.இவ் ஒலிச் செறிவு பெரும அளவிற்கு அதிகரிப்பதை ஒலியின் வளர்ச்சி என்றும், சிறும அளவிற்கு குறைவதைத் தேய்வதை ஒலியின் தேய்வு என்றும் அழைக்கப்படுகிறது.அதாவது, விம்மல்கள் எனப்படுவது சற்றேறக்குறைய சம அதிர்வெண்கள் கொண்ட இரு ஒலி அலைகள் குறுக்கிடுவதால் உண்டாகும் ஒலி வளர்ச்சி மற்றும் ஒலித் தேய்வு நிகழ்வாகும்.
ஒரு நொடியில் தோன்றும் விம்மல்களின் எண்ணிக்கையானது, அடுத்தடுத்த இரு பெருமங்களுக்கான கால இடைவெளியின் தலைகீழியாகவோ அல்லது இரு சிறுமங்களுக்கான கால இடைவெளியின் தலைகீழியாகவோ அமையும்.
மேலும் பார்க்க
பகுப்பு:அலை இயக்கவியல் பகுப்பு:ஒலியியல் பகுப்பு:ஒலி
ஹெனன்
ஹெனன் என்பது சீன மக்கள் குடியரசின் ஒரு மாகாணமாகும். இது சீனாவின் மையப் பகுதியில் அமைந்துள்ளது. இதனை பெரும்பாலும் ஜொங்யுவான் அல்லது ஜாங்ஜோ என்று குறிப்பிடப்படுகிறது. இதன் பொருள் "மத்திய சமவெளி" அல்லது "மிட்லாண்ட்" என்று பொருள்படும். இருப்பினும் இந்த பெயர் முழு சீனாவிற்கும் பொருந்தும். சீன நாகரிகத்தின் பிறப்பிடமாக ஹெனன் உள்ளது. 3,000 ஆண்டுகளுக்கும் மேலான பதிவு செய்யப்பட்ட வரலாற்றை இது கொண்டுள்ளது, மேலும் சுமார் 1,000 ஆண்டுகளுக்கு முன்பு வரை சீனாவின் கலாச்சார, பொருளாதார மற்றும் அரசியல் மையமாக இருந்தது.
ஹெனன் மாகாணம் ஏராளமான பாரம்பரிய தளங்களை கொண்டுள்ளது. இதில் சாங் வம்ச தலைநகரான இடிபாடுகள் மற்றும் சவொலின் மடலாயம் ஆகியவை அடங்கும். சீனாவின் எட்டு பெரிய பண்டைய தலைநகரங்களில் நான்கு, இலுவோயோங், அன்யாங், கைஃபெங் மற்றும் செங்சவு ஆகியவை ஹெனானில் அமைந்துள்ளன. டாய் சியின் நடைமுறை செங்சவு கிராமத்திய் (சென் பாணி) தொடங்கியது, பின்னர் யாங் மற்றும் வு பாணிகளைப் போலவே.
வரலாறு
ஹெனன் என்பது மஞ்சள் ஆற்றின் தெற்கே என்றும் பொருள்படும். மாகாணத்தின் கால் பகுதி மஞ்சள் ஆற்றின் வடக்கே அமைந்துள்ளது. இது ஹுவாங் ஹீ என்றும் அழைக்கப்படுகிறது. இது 167000 km2 பரப்பளவு கொண்டது. ஹெனன் வளமான மற்றும் அடர்த்தியான வட சீன சமவெளியின் பெரும்பகுதியை உள்ளடக்கியது. அதன் அண்டை மாகாணங்கள் சாங்க்சி, சான்க்சி, ஏபெய், சாண்டோங், அன்ஹுய் மற்றும் ஹூபேய் என்பதாகும். 94 மில்லியனுக்கும் அதிகமான மக்கள்தொகை கொண்ட சீனாவின் மூன்றாவது அதிக மக்கள் தொகை கொண்ட மாகாணம் ஹெனன் ஆகும். அது ஒரு நாடாக இருந்தால், எகிப்து மற்றும் வியட்நாமை விட ஹெனன் உலகின் அதிக மக்கள் தொகை கொண்ட 14 வது நாடாக இருக்கும்.
வளர்ச்சி
ஹெனன் சீனாவின் 5 வது பெரிய மாகாண பொருளாதாரம் மற்றும் உள்நாட்டு மாகாணங்களில் மிகப்பெரியது. இருப்பினும், பிற கிழக்கு மற்றும் மத்திய மாகாணங்களுடன் ஒப்பிடும்போது தனிநபர் மொத்த உள்நாட்டு உற்பத்தி குறைவாக உள்ளது. சீனாவில் குறைவான வளர்ச்சியடைந்த பகுதிகளில் ஒன்றாக ஹெனன் கருதப்படுகிறது. அலுமினியம் மற்றும் நிலக்கரி, அத்துடன் விவசாயம், கனரக தொழில், சுற்றுலா மற்றும் சில்லறை விற்பனை ஆகியவற்றின் அடிப்படையில் பொருளாதாரம் தொடர்ந்து வளர்ந்து வருகிறது. உயர் தொழில்நுட்பத் தொழில்கள் மற்றும் சேவைத் துறை வளர்ச்சியடைந்து செங்சவு மற்றும் இலுவோயோங்கைச் சுற்றி குவிந்துள்ளது.
மக்கள் தொகை
இது 17 பிரிவுகளாகப் பிரிக்கப்பட்டுள்ளது. இங்கு பத்து கோடி மக்கள் வசிக்கின்றனர். சீன பௌத்தம், தாவோயிசம் உள்ளிட்ட மதங்களைப் பின்பற்றுகின்றனர். இங்குள்ளோர் மாண்டரின் மொழியினை சீனத்தின் வட்டார வழக்கில் பேசுகின்றனர்
தோராயமாக 93.6 மில்லியன் மக்கள் தொகையுடன், ஹெனான் குவாங்டாங் மற்றும் சாண்டாங்கிற்கு அடுத்தபடியாக மூன்றாவது அதிக மக்கள் தொகை கொண்ட சீன மாகாணமாகும். இது உலகின் ஐந்தாவது அதிக மக்கள் தொகை கொண்ட துணை தேசிய பிரிவாகும். அது ஒரு நாடாக இருந்தால், அது மெக்ஸிகோவுக்குப் பின்னால் மற்றும் பிலிப்பைன்ஸுக்கு முன்னால் உலகின் பன்னிரண்டாவது மக்கள்தொகை கொண்டதாக இருக்கும். இருப்பினும், ஹுகோ அமைப்பு சீனாவில் அதிக மக்கள் தொகை கொண்ட மாகாணமாக 103 மில்லியனுக்கும் அதிகமான மக்களைக் காட்டுகிறது, ஏனெனில் புலம்பெயர்ந்த ஹெனானியத் தொழிலாளர்களை அவர்கள் தற்போது வசிக்கும் மாகாணத்திற்குப் பதிலாக ஹெனானில் வசிப்பவர்களாகக் கருதுகின்றனர். மறுபுறம், குவாங்டாங்கில் 81 மில்லியன் மக்கள் மட்டுமே இருப்பதாகக் காட்டப்படுகிறது. மற்ற மாகாணங்களிலிருந்து குடியேறியவர்களின் வருகையால் உண்மையான மக்கள் தொகை 95 மில்லியன்.ஆகும்
சான்றுகள்
பகுப்பு:சீனாவின் மாகாணங்கள் பகுப்பு:சீன மொழி வார்த்தைகளைக் கொண்ட கட்டுரைகள்
பாதுகாப்புத் துறையின் சிறப்புமிக்க குடிமைச் சேவை விருது
பாதுகாப்புத் துறை சிறப்பு குடிமைச் சேவை விருது என்பது அமெரிக்க பாதுகாப்புத் துறையால் வழங்கப்படும் மிக உயர்ந்த குடிமை விருது ஆகும். இந்த விருதும் அதனுடன் இணைந்த புகழ்பெற்ற குடிமைச் சேவை பதக்கமும், தொழில்முறை பாதுகாப்புத்துறையின் குடிமைசார் ஊழியர்களுக்கு வழங்கப்படும் துறையின் மிக உயர்ந்த விருதாகும், இது தனியரின் தொழில் வாழ்க்கை கடமையில் காட்டும் விதிவிலக்கான பற்றுதல், செயல்திறன் பொருளியல் அல்லது, துறைசார் செயல்பாடுகளில் பிறவகை மேம்பாடுகளுக்கான  பங்களிப்புகளில் குறிப்பிடத்தக்க பரந்த நோக்கத்தைக் கொண்டுள்ளமைக்காக வழங்கப்படுகிறது.
மேற்கோள்கள்
பகுப்பு:அமெரிக்கக் குடிமை விருதுகள் பகுப்பு:அமெரிக்க அரசு விருதுகள்
மீட்சி (தமிழ்நாட்டு சிற்றிதழ்)
மீட்சி என்பது 1980களின் துவக்கத்தில் இருந்து வெளியான ஒரு  தமிழ்ச் சிற்றிதழ் ஆகும். இதன் ஆசிரியராக பிரம்மராஜன் இருந்தார்.
மீட்சி 1983 ஆண்டில் இருந்து வெளிவந்தது. இது தமிழ்நாட்டில் இருந்து வெளியானது. மீட்சி நவீன ஓவியங்களை அட்டைப் படமாக வெளியிட்டது. இந்த இதழில் சர்வதேசக் கவிஞர்களை அறிமுகம் செய்து கட்டுரைகள் எழுதப்பட்டு, அவர்களின் கவிதைகளும் மொழிபெயர்த்து வெளியிடப்பட்டன. அவற்றில் குறிப்பிடதக்கதாக ஆர்தர் கெஸ்லர் பற்றிய நினைவுகளும் வரலாறு பற்றிய சிந்தனைகளும், ஜோர்ஜ் லூயி போர்ஹே கவிதைகள் எகுதா அமிக்காய் என்ற ஈப்ரு மொழிக் கவிஞர், அவரது கவிதைகள்; டென்னசி வில்லியம்ஸ் கவிதைகள் போன்றவை ஆகும். டி. எஸ். எலியட்டின் தி வேஸ்ட் லேண்ட் ஐ முழுமையாக மொழிபெயர்த்து பாழ் நிலம் என மீட்சி வெளியிட்டது.
மேலும் ஜோர்ஜ் லூயி போர்கோயின் வாளின் வடிவம், கேப்ரியல் கார்சியா மார்க்வெஸ் எழுதிய செவ்வாய்க்கிழமை மதிய உறக்கம் கதைகளின் மொழிபெயர்ப்பும் மீட்சியில் வந்தன. வில்லியம் ஃபாக்னர் செவ்வி, ஜோசப் பிராட்ஸ்கி மீதான விசாரனை (லெனின்கிராட் நகரில் நடைபெற்றது), சர்ரியலிசத்தின் கவிதைக் கோட்பாடுகள் இத்தகைய விஷயங்களையும் மீட்சி வெளியிட்டது.
சுய படைப்பான சிறுகதைகளும் கணிசமான அளவில் மீட்சியில் வெளிவந்தன. கோணங்கி, வண்ணதாசன், விமலாதித்த மாமல்லன், சுகுமாரன் ஆகியோரின் வித்தியாசதாக கதைகள் வெளியாயின. நல்ல கவிதைகளையும் மீட்சி வெளியிட்டது.
மீட்சியில் கம்யூனிஸ்டுகளும் கலையும் என்ற தலைப்பில் ஞானி ஒரு கட்டுரை எழுதியிருக்கிறார். திரைப்படம் பற்றிய கட்டுரைகளும், வண்ணதாசன் சிறுகதைகள், சா. கந்தசாமி புதினங்களுக்கான விமர்சனக் கட்டுரைகளும் மற்றும் பல நூல்கள் பற்றிய விமர்சனங்களும் வந்திருக்கின்றன.
மீட்சியின் 10ஆம் இதழ் இசை சிறப்பிதழ்போல வெளியானது. அந்த இதழில் கர்நாடக இசை விவாதத்திற்கான சில குறிப்புகள் என்ற சிறப்புக் கட்டுரையைக் கொண்டிருந்தது. இசை— சில அடிப்படை அணுகல்கள் குறித்து பிரம்மராஜன்—சுகுமாரன் ஒரு கட்டுரை எழுதினர். செய்தி என்ற தி. ஜானகிராமனின் இசை சம்பந்தமான ஒரு கதையும், அவருடைய நெகிழ்ச்சி எனும் கட்டுரையும் வெளியாயின.
11ஆம் இதழ் ஆத்மாநாம் நினைவு இதழாக வெளியானது. 12ஆம் இதழ் (1984 அக்டோபர்—நவம்பர் ) ஓராண்டு நிறைவுச் சிறப்பிதழாக வெளியானது. சுந்தர ராமசாமி, வண்ணதாசன், கோணங்கி கதைகள் மற்றும் கவிதைகளும் கட்டுரைகளும் இடம்பெற்றன.
குறிப்புகள்
பகுப்பு:தமிழ்நாட்டுத் தமிழ் இதழ்கள் பகுப்பு:சிற்றிதழ்கள்
முனை-கடப்புக் கோட்டுரு
கோட்டுருவியலில் முனை-கடப்புக் கோட்டுரு (vertex-transitive graph) என்பது கீழுள்ள கட்டுப்பாட்டுக்குட்பட்ட கோட்டுரு G ஆகும்:
G கோட்டுருவின் எவையேனும் இரு முனைகள் v1 மற்றும் v2 எனில்:
அதாவது, ஒரு கோட்டுருவின் தன்னுருவாக்கக் குலமானது கோட்டுருவின் முனைகளின் மீது கடப்புத்தன்மையுடன் செயற்பட்டால் அக்கோட்டுரு முனை-கடப்புக் கோட்டுருவாக இருக்கும். ஒரு கோட்டுருவின் நிரப்பு கோட்டுருவும் முனை-கடப்புடையதாக இருந்தால், இருந்தால் மட்டுமே, அக்கோட்டுரு முனை-கடப்புடையதாக இருக்கும்.
வெளியிணைப்புகள்
பகுப்பு:கோட்டுருவியல்
தியா மிர்சா
தனிப்பட்ட வாழ்வும் கல்வியும்
ஹைதராபாத்தின் கையிரடாபாத் என்ற இடத்தில் வாழும்போது, ஜித்து கிருஷ்ணமூர்த்தியின் கற்பித்தல்களை அடிப்படையாகக் கொண்ட பள்ளியான, ஆண்கள் மற்றும் பெண்களுக்கான வித்யாரண்யா உயர்நிலைப் பள்ளியிலும், பின்னர் குஷ்னுமாவிலுள்ள நாஸர் பள்ளியிலும் கல்வி கற்றார். . அவர் ஹைதராபாத், திறந்தநிலை பல்கலைக்கழகத்தில் இளங்கலை பட்டத்தைப் பெற்றார்.
தொழில் வாழ்க்கை
தியா கலைப்பிரிவில் தனது பட்டப்படிப்பை அஞ்சல்வழி மூலம் நிறைவுசெய்ய விரும்பினார், ஆனால் ஆசியா பசிபிக் அழகிப் போட்டி, மாடலிங் பணிகள், போக்குவரத்து மற்றும் பயிற்சி ஆகியவற்றுக்கிடையே திறமையாகக் கையாளுவது கடினமானதால், அந்த முடிவைக் காலம்தாழ்த்தத் தீர்மானித்தார். சொல்நடை மற்றும் பாங்கு ஆகியவற்றில் சபிரா மெர்சண்ட்; உணவுக் கட்டுப்பாட்டில் அஞ்சலி முகர்ஜீ; உடற்பயிற்சிக்கூடம் மற்றும் உடல் தகுதியில் டல்வால்க்கர்ஸ்; உடைகளில் ரித்து குமார் மற்றும் ஹேமண்ட் திரிவேதி; உடல் பராமரிப்பில் டாக்டர். ஜமுனா பாய்; மற்றும் ஒப்பனை மற்றும் சிகை அலங்காரத்தில் பாரத் மற்றும் டோரிஸ் கொடம்பே ஆகியோர் அவருக்கு உதவி செய்தனர். அவர் தெலுங்கு, உருது, பெங்காலி, இந்தி மற்றும் ஆங்கிலம் ஆகியவற்றில் புலமை பெற்றவர்.
திரைப்படத் தொழில் வாழ்க்கை
2005 ஆம் ஆண்டில் விது வினோத் சோப்ரா தயாரிப்பான பரினீட்டா வில் மிர்ஸா தோன்றினார். அதோடு கஜரா நைட் ஆல்பத்திலிருந்தான சோனு நிகம் இசை வீடியோவில் நடிக்கும்போது கஜரா மொகப்பட் வாலா  இசை வீடியோவிலும் நடித்தார். ஆல்பத்தில் பற்பல ரீமிக்ஸ்கள் உள்ளன, ஆனால் சோனு நிகம் மற்றும் அலிஷா சினை ஆகியோர் பாடிய தலைப்புப் பாடலைக் கொண்டே பிரதானமாக விளம்பரப்படுத்தப்பட்டது.
டஸ் மற்றும் ஃபைட் கிளப்  திரைப்படங்களிலும் அவர் தோன்றினார். பின்னர் இந்த ஆண்டின் இறுதியில் ஃபாமிலிவாலா மற்றும் நா நா கார்ட்டே  திரைப்படங்களில் அவர் தோன்றுவார். ஆசிட் பேக்டரி என்ற திரைப்படத்திலுள்ள முக்கிய ஆறு கதாபாத்திரங்களில் தியா மட்டுமே நடிகையாவார்.. அத்திரைப்படத்தில் அவர் ஃபெம்மி பேட்டலி (femme fatale) என்ற ஒரு கொள்ளைக்காரியாக நடிக்கிறார்.
சமூகசேவை
அவர் புற்றுநோய் பாதிக்கப்பட்டவர்களுக்கு உதவும் சங்கம் (Cancer Patients Aid Association), இந்தியாவின் வலிப்புநோயுள்ளவர்கள் சமூகம் ஆகியவற்றுடன் ஈடுபட்டுள்ளார், HIV விழிப்புணர்வைப் பரப்புதல், பெண் சிசுக்கொலையைத் தடுத்தல், PETA, CRY மற்றும் மிக அண்மையில் NDTV கிரீனாதன் – மாசடைதலுக்கு எதிராக உறுதியான தீர்வுகளைக் கண்டுபிடிப்பதற்கான ஒரு முயற்சி மற்றும் ரேடியோ மிர்ச்சி மூலமாக புக் தேக் தேக்கோ (வறுமையில் வாடுகின்ற சிறுவர்களுக்கான புத்தகங்களைச் சேகரிக்க தொடக்கப்பட்ட பிரச்சாரம்) ஆகியவற்றில் ஆந்திரப்பிரதேச அரசாங்கத்துடன் பரவலாகப் பணிபுரிந்தார்.
பொழுதுபோக்குகள்
எழுதுதல் - இந்துஸ்டான் டைம்ஸ் மற்றும் பல்வேறு பதிப்புகளுக்கும் கௌரவ எழுத்தாளராக பல கட்டுரைகள் எழுதியுள்ளார். வாசித்தல், ஓவியம் வரைதல், மட்பாண்டம் செய்தல், குதிரைச் சவாரி மற்றும் திரையரங்கௌ செல்லுதுதல் ஆகியவை அவரின் பொழுதுபோக்குகள் ஆகும்.
சர்ச்சைகள்
அவரும் சக நடிகரான ஆமிர் கானும், நர்மதா பாச்சாவோ அண்டோலன் என்ற அணை கட்டுவதை எதிர்க்கும் குழுவிற்கு வெளிப்படையாகவே ஆதரவைத் தெரிவித்தனர். இது பாரதிய ஜனதா கட்சியிலிருந்து அரசியல் செயற்பாட்டாளர்களின் சினத்தைத் தூண்டியது, அவர்கள் இந்த நடிகைக்கு எதிராக கண்டன ஊர்வலத்தை நடத்தினர்:.
புற இணைப்புகள்
பகுப்பு:வங்காள மக்கள் பகுப்பு:இந்தியத் திரைப்பட நடிகைகள் பகுப்பு:வங்காள நடிகர்கள் பகுப்பு:1981 பிறப்புகள் பகுப்பு:இந்திய இந்துக்கள் பகுப்பு:இந்தித் திரைப்பட நடிகர்கள் பகுப்பு:ஆந்திரப் பிரதேச நபர்கள் பகுப்பு:வாழும் நபர்கள்
பகுப்பு:கூகுள் தமிழாக்கம்-இந்தித் திரைப்படம் ‎
சுந்தர் நாயக்
சுந்தர் நாயக் (Sudhir Naik), பிறப்பு: பிப்ரவரி 21, 1945), துடுப்பாட்ட அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1974 இல் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1945 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
ஜஸீரா ஏர்வேஸ்
குவைதி ஏர்லைன்ஸின் ஜஸீரா ஏர்வேஸ் குவைத் சர்வதேச விமான நிலையத்தினை தனது தலைமையகமாகக் கொண்டுள்ளது. இந்த தலைமையகம் குவைத்தின், அல் ஃபர்வானியாஹ் கவெர்னோரட் பகுதியில் அமைந்துள்ளது.மத்திய கிழக்குப் பகுதியில் இது குறிப்பிடும்படியான விமானச் சேவையினை செயல்படுத்துகிறது. இதன் முக்கிய மையம் குவைத் சர்வதேச விமான நிலையம் ஆகும். குவைத்தின் இரண்டாவது தேசிய விமானச் சேவையாக ஜஸீரா ஏர்வேஸ் நிறுவப்பட்டதிலிருந்து, படிப்படியாக பலவகையான முன்னேற்றங்களைக் கண்டு வருகிறது. மத்திய கிழக்குப் பகுதியில் குறைந்த கட்டணத்துடன் செயல்படும் விமானச் சேவைகளில் இதுவும் ஒன்று. ஜூலை 2009 இன் படி, குவைத் விமான நிலையத்தினைப் பயன்படுத்தும் விமானங்கள் மற்றும் பயணிகளில் 25 சதவீதத்தினை தனது செயல்பாட்டில் கட்டுப்படுத்தி வருகின்றனர். குவைத் விமான நிலையத்தின் ஜுலை 2009 ஆம் ஆண்டிற்கான அறிக்கையின்படி, ஜஸீரா ஏர்வேஸ் அதிகப்படியாக 1834 விமான ஏற்ற, இறக்கங்களை செய்துள்ளது. இது குவைத்தினைப் பொறுத்துவரையில் மிகப்பெரிய அளவிலான விமானச் செயல்பாடாகும்.
விமானக் குழு
ஜஸீரா ஏர்வேஸ் பின்வரும் விமானங்களை தனது விமானக்குழுவில் கொண்டுள்ளது.
ஏர்பஸ் நிறுவனத்தில் இருந்து இறுதியாக ஜனவரி 9, 2010 இல் ஏர்பஸ் ஏ320 ரக விமானத்தினை ஜஸீரா ஏர்வேஸ் பெற்றுள்ளது.
ஜஸீரா ஏர்வேஸ் விமானச் சேவை என்ற CFM56-5B இஞ்சின்களின் மூலம் செயல்படுத்தப்படுகிறது. ஜஸீரா விமானச்சேவை, விமானத்தினை பராமரிக்க லுஃப்தான்ஸா டெக்னிக் நிறுவனத்துடன் ஒப்பந்தம் செய்துள்ளது. ஜஸீரா ஏர்வேஸின் அனைத்து விமானங்களும் 165 லெதர் இருக்கைகளையும், உள்விமான பொழுதுபோக்குகளையும் இரு வெவ்வேறு சிற்றறைகளையும் கொண்டுள்ளது. இந்த சிற்றறைகள் ஜஸீரா மற்றும் ஜஸீரா பிளஸ் என்று பிரிக்கப்பட்டுள்ளது. ஜஸீரா பிளஸ் சிற்றறை வழங்கப்படும்போது, ஆறு இருக்கைகள் ரத்து செய்யப்படும். இதற்குக் காரணம் 147 பொருளாதார இருக்கைகளுடன் 12 இருக்கைகள் அதிகமாக சேர்க்கப்படுவதே ஆகும்.
ஏப்ரல் 2011 இல் ஜஸீரா ஏர்வேஸ் வாங்குவதாக இருந்த 40 ஏர்பஸ் ஏ320 ரக விமானங்களில், 25 விமானங்களை ரத்து செய்தது. இந்த 40 விமானங்கள் வாங்கும் திட்டம் 2007 ஆம் ஆண்டே வகுக்கப்பட்டது.
ஜஸீரா ஏர்வேஸ் உயர்தர வழித்தடங்கள்
ஜஸீரா ஏர்வேஸ் துபாய் – குவைத், குவைத் – துபாய், கைரோ – குவைத் மற்றும் பெய்ரூட் – குவைத் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு வாரத்திற்கு முறையே 30, 30, 23 மற்றும் 11 விமானங்களை ஜஸீரா ஏர்வேஸ் நிறுவனம் செயல்படுத்துகிறது. இவை தவிர குறிப்பிட்ட
காரணங்களுக்காக செயல்படுத்தும் விமானங்களை குவைத் – இஸ்தான்புல் மற்றும் குவைத் – மாஷ்ஹாட் வழித்தடங்களில் இயக்குகிறது.
நிறுத்தப்பட்ட இலக்குகள்
ஜஸீரா ஏர்வேஸ் இதற்கு முன்பு செயல்பட்டு, தற்போது நிறுத்திய இலக்குகளின் பட்டியல் பின்வருமாறு:
ஆப்பிரிக்கா
எகிப்து – ஹர்காடா, மார்சா அலாம்
சூடான் – கார்டௌம்
ஆசியா
இந்தியா – டெல்லி, கொச்சி, மும்பை
ஈரான் – இஸ்ஃபாஹான், ஷிராஸ், டெஹ்ரான் மாலத்தீவுகள் – மேல் ஓமன் – மஸ்கட், சாலாலாஹ் பாகிஸ்தான் – லாகூர் கத்தார் – டோஹா சிரியா – அலேயப்போ, டாமாஸ்கஸ், டெயிர் எஸ்-ஸார் யுனைடெட் அரபு எமிரேட்ஸ் – அபுதாபி யெமன் – சனாஅ
ஐரோப்பா
சிப்ரஸ் – லார்னாகா துருக்கி – அன்டால்யா
எரிதல்
எரிதகவுள்ள பொருட்கள் தகனத் துணை வாயுவான ஒக்சிசன் முன்னிலையில் எரிந்து வெப்பத்தையும் வெளிச்சத்தையும் வெளிவிடல் தகனம் எனப்படும். எரிதலின் போது சக்தி வெளியேற்றப்படும். ஐதரோகாபன்கள் தகனமைந்து பொதுவாக காபனீரொக்சைட்டு, நீர் என்பவற்றைத் தரும்.
நிறை தகனத்தின் போது, பொருட்கள் தகனத்துணை வளிமத்துடன் சேர்ந்து சக்தியையும் வேதியியல் மீதிகளையும் தரும். தகனத் துணையியாக ஒக்சிசன் அல்லது புளோரின் காணப்படலாம். எ.கா:
உதாரணமாக ஏவுகணைகளில் ஐதரசன் மற்றும் ஒக்சிசன் தாக்கத்தில் ஈடுபட்டு சக்தி வழங்கப்படுகிறது. இங்கு நீராவி பக்கவிளைபொருளாகும்.
தகனம் நடைபெறத் தேவையான நிபந்தனைகள்
திரவ எரிபொருட்கள் - மண்ணெண்ணெய், டீசல், பெட்ரோல்
திண்ம எரிபொருட்கள் - மரம், [கரி], நிலக்கரி இந்த மூன்று நிபந்தனைகள் இருக்கையில் தகனத்திற்கான தொடர் தாக்கங்கள் நிகழும். அப்போது நெருப்பு தோன்றும்.
நிறை தகனம்
எரிபொருள் முழுமையாக தகனத்துணை வளியுடன் சேர்ந்து தகனமடைதல் நிறை தகனம் ஆகும். ஐதரோகாபன்கள் நிறைதகனத்துக்கு உள்ளாகும் போது காபனீரொட்சைட்டும் நீரும் விளைவுகளாகக் கிடைக்கும்.
மேற்கோள்கள்
பகுப்பு:வேதியியல் பகுப்பு:ஆக்சிசன் பகுப்பு:எரிதல்
வலுஊட்டும் திரை
வலுஊட்டும் திரைகளில் சிங் சல்பேட்,கேட்மியம் சிங் சல்பேட் போன்ற உடனொளிர் பண்புடைய பொருட்கள் மிகவும் சீராக பொடியாகப் பெறப்படுகிறது.பின் இது ஒட்டும் தன்மையுடைய பொருளுடன் சேர்த்து நல்ல பசையாகப் பெறப்படுகிறது.இப்பசை ஒரு சீரான ஓர் அட்டையில் ஒரே கனஅளவில் பூசப்படுகிறது.இதன்மேல் ஒளிகடத்தும் பண்புடையதும் பாதுகாப்பினைக் கொடுக்க வல்லதுமான ஒரு பூச்சு(Protective coat or T coat ) உள்ளது.இதுவே வலுஊட்டும் திரை எனப்படுகிறது.இதற்கு முக்கிய காரணம் எக்சு கதிர்கள் இத்திரைகளால் ஏற்கப்பட்டு அதிக ஒளியினை உமிழ்கிறது.இக்கதிர்களே கதிர்படம் தோன்றகக் காரணமாகும்.இந்நிலையில் குறைந்த எக்சு கதிர்களே கதிர் படத்தினைப் பெற போதுமானது எனவேதான் இது வலுஊட்டும் திரை எனப்படுகிறது.
பி ஏ ஆர் சி குறிப்புகள்.
ஹேமவதி
ஹேமவதி கருநாடக இசையின் 58வது மேளகர்த்தா இராகம் ஆகும். அசம்பூர்ண மேள பத்ததியில் இந்த மேளத்திற்கு தேசிஸிம்ஹாரவம் என்று பெயர்
இலக்கணம்
thumb|right|250px|ஹேமவதி சுரங்கள் C யிலிருந்து தொடக்கம்
ஜன்ய இராகங்கள்
ஹேமவதியின் ஜன்ய இராகங்கள் கீழ் வருமாறு.
பகுப்பு:மேளகர்த்தா இராகங்கள்
சதாவதானி கணேஷ்
'''சதாவதானி ஆர். கணேஷ் (Shatavadhani R. Ganesh),'''  டிசம்பர் 4 1962 இல் பிறந்தவர். கணேஷ், கவனக கலையை பயிற்றுவிப்பவர்,  பலதரப்பட்ட செயல்களை ஒரே நேரத்தில் செய்பவர், பலமொழிகளில் கவிதை எழுதும் ஒரு கவிஞர், சமஸ்கிருதம் மற்றும் கன்னட மொழியில் எழுதும் எழுத்தாளர் ஆவார். கன்னடம், சமசுகிருதம், தெலுங்கு மற்றும் பிரகிருதம் ஆகிய மொழிகளில் 1000 க்கும் மேற்பட்ட அவதான நிகழ்ச்சிகளை இவர் நிகழ்த்தியுள்ளார். இந்த நிகழ்ச்சிகளின் போது கவிதை (ஆசுகவிதை), மற்றும் சித்ரகவிதையின் சிறந்த அமைப்பிற்காக அவர் அறியப்படுகிறார். இவர் கர்நாடகாவைச் சேர்ந்த ஒரே சதாவதனி ஆவார். ஒருமுறை இருபத்தி நான்கு மணி நேரம் தொடர்ந்து கவிதை இயற்றி சாதனை படைத்தார். இந்த நிகழ்ச்சி, நவம்பர் 30, 2012 முதல் டிசம்பர் 2, 2012 வரை நடைபெற்றது. கன்னடத்தில் முதல் சதாவதானத்தை நிகழ்த்தினார். பிப்ரவரி 16, 2014 அன்று, பெங்களூரில், இவர் தனது 1000 வது அவாதான நிகழ்ச்சியை நடத்தினார்.
குழந்தைப் பருவமும் கல்வியும்
கணேஷ் 1962 டிசம்பர் 4 ஆம் தேதி கர்நாடகாவின் கோலாரில் ஆர்.சங்கர நாராயண அய்யர் மற்றும் கே.வி. அலமேலம்மா ஆகியோருக்கு மகனாகப் பிறந்தார். கணேஷ், சிறு வயதிலேயே, தனது சூழலில் இருந்து தமிழ், கன்னடம் மற்றும் தெலுங்கை கற்றுத் தேர்ந்தார். மேலும் தனது குழந்தை பருவத்தில் சமசுகிருதம் மற்றும் கன்னட இலக்கியங்களைப் படித்து, தனது பதினாறாவது வயதில் கவிதை எழுத ஆரம்பித்தார். பள்ளியில் ஆங்கிலம் கற்ற அவர், பின்னர் பிரகிருத், பாலி, தமிழ், இந்தி, மராத்தி, கிரேக்கம், லத்தீன் மற்றும் இத்தாலியன் போன்ற பல மொழிகளையும் கற்றுக்கொண்டார். அவர் யு.வி.சி.இ யிலிருந்து இயந்திர பொறியியலில் பி.இ பட்டம் பெற்றவர், இந்திய அறிவியல் கழகத்திலிருந்து உலோகவியலில் எம்.எஸ்.சி (பொறியியல்) பட்டம் பெற்றார். பொருள் அறிவியல் மற்றும் உலோகவியலில் ஆராய்ச்சியைத் தொடர்ந்தார், சமஸ்கிருதத்தில் எம்.ஏ பட்டம் பெற்றார். கன்னடத்தில் அவதான கலை பற்றிய அவரது ஆய்வறிக்கைக்கு ஹம்பி பல்கலைக்கழகத்தால் டி. லிட் பட்டம் வழங்கப்பட்டது.
கவனகம்
கணேஷ் அவதானத்தின் நடிப்பால் நன்கு அறியப்பட்டவராக உள்ளார். இவர் மேடையில், கேள்வி கேட்கும் பலதரப்பட்ட அறிஞர்களுக்கு இணையாக, தன் முன்னால் வைக்கப்படும் சிக்கல்களுக்கு சீரான கவிதை நடையில், விரிவான தீர்வுகளை எழுதுகிறார். அவர்கள் விதித்த தடைகளை பூர்த்தி செய்கிறார்; அதே நேரத்தில் அவரது செறிவை உடைக்க வடிவமைக்கப்பட்ட குறுக்கீடுகளை சமயோசிதமாக கையாளுகிறார். பொதுவாக, அவதான செயல்திறன் என்பது, கவிதை திறன், படைப்பாற்றல், நினைவகம், செறிவு, உதவித்தொகை மற்றும் அறிவு ஆகியவற்றை சோதிப்பதாகும். இதன் முக்கிய வகைகளில் அஷ்டாவதானம் (எட்டு செயல்கள்) மற்றும் சதாவதானம் (நூறு செயல்கள்) போன்றவை உள்ளன. கணேஷ் இவை இரண்டையும் செய்கிறார்.
1933-36 காலப்பகுதியில் கன்னடத்தில் பெல்லாவ் நரஹரி சாஸ்திரி அவதானத்தை நிகழ்த்தியதாக பதிவுகள் இருந்தாலும், தெலுங்கின் பிசுபதி சிதம்பரா சாஸ்திரியிடமிருந்து இதைக் கற்றுக்கொண்டேன் என்று கணேஷ் தெரிவித்துள்ளார். இவர், அவதானத்தை எடுத்துக் கொண்டபோது கன்னடத்தில் அவதானத்தின் வாழ்க்கை பாரம்பரியம் இல்லை; இதனால் கன்னடத்தில் அவதானத்தை புதுப்பித்த பெருமைக்குரியவராக போற்றப்படுகிறார். 1981 ஆம் ஆண்டில், முதல் முறையாக, லெபாட்சி மேதவரம் மல்லிகார்ஜுன சர்மாவின் அவதான நடிப்பைப் பார்த்த பிறகு, அவர் தனது நண்பர்களுக்கு முன்னால் ஒன்றை முயற்சித்தார். 1981-1987 க்கு இடையில் 13 அவதான நிகழ்ச்சிகளை நிகழ்த்தினார். 1987 இல், டி.வி. குண்டப்பாவின் நூற்றாண்டு ஆண்டில் கோலாரில்  ஒரு முக்கிய அஷ்டாவதான  நிகழ்ச்சியை  பல அறிஞர்கள் மற்றும் பொதுமக்கள் ஆயிரக்கணக்கானவர்கள்  கூடியிருந்த இடத்தில் நிகழ்த்தினார். இவரது 100 வது மற்றும் 200 வது அஷ்டாவதான நிகழ்ச்சிகள், அவரது சொந்த இடமான கோலாரில் நிகழ்த்தப்பட்டன. இவரது அஷ்டாவதானங்கள் மிகவும் பிரபலமடைந்தன. மேலும் இவர் நூற்றுக்கணக்கான நிகழ்ச்சிகளைக் கொடுத்தார். அவற்றில் சில மழை பெய்யும் போதும் மக்களால் பார்க்கப்பட்டன. சமசுகிருதம், கன்னடம், தெலுங்கு உள்ளிட்ட எட்டு மொழிகளைப் பயன்படுத்தி அவதானங்களை நிகழ்த்தியுள்ளார். அவதானத்தில் சித்ரகாவியத்தை அறிமுகப்படுத்திய பெருமையும் இவருக்கு உண்டு. முன்பு இது, அவதானத்தில் செய்ய இயலாது என்று கருதப்பட்டது. அமெரிக்க மற்றும் ஐரோப்பிய நாடுகளில் 20 க்கும் மேற்பட்ட அவதான நிகழ்ச்சிகளை வழங்கியுள்ளார்.
மற்ற வேலை
1991 ல் ஒரே நாளில் ஒரு சதாவதானத்தை நிகழ்த்தினார். அவர் பொது சொற்பொழிவுகளையும் செய்கிறார், நடனம் ( காந்தர்வ வேதம் ), இசை, கலை, கலாச்சாரம், இலக்கியம், கவிதை போன்றவற்றை தனது காவ்யா-சித்ரா நிகழ்ச்சிகளில், ஓவியர் பி.கே.எஸ்.வர்மாவுடன் இணைந்து நிகழ்த்துகிறார், பிந்தையவர் வர்ணம் பூசும்போது, இவர், கவிதைகளை இயற்றுகிறார். நடன நிகழ்ச்சிகளுக்காக பாடல் வரிகளையும் வசனங்களையும் இயற்றியுள்ளார். ஹேம்லட்டின் சமசுகிருத தயாரிப்பில் ஹொராஷியோ (ஹர்ஷானந்தா என அழைக்கப்படுபவர்) வேடத்தில் நடித்தார்.
வெளி இணைப்புகள்
பகுப்பு:கோலார் மாவட்ட நபர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:கன்னட எழுத்தாளர்கள்
ஆற்றல் சேமிப்பு
ஆற்றல் சேமிப்பு, ஒரு ஆற்றல் சேவையை குறைவாக பயன்படுத்துவதன் மூலம் ஆற்றலை குறைப்பதை குறிக்கிறது. ஆற்றல் சேமிப்பும், ஆற்றல் பயன்பாடும் வேறுபட்டவை. திறனுள்ள ஆற்றல் பயன்பாடு என்பது, ஒரு நிலையான சேவைக்கு குறைவான ஆற்றலை பயன்படுத்துவதை குறிக்கிறது. எடுத்துக்காட்டாக, வாகனங்களை குறைவாக ஓட்டுவது ஆற்றல் பாதுகாப்பாகும். குறைவான எரிபொருளுக்கு அதிக தூரம் செல்லக்கூடிய வாகனங்களை பயன்படுத்துவது ஆற்றல் திறனுக்கு ஒரு உதாரணம் ஆகும். ஆற்றல் சேமிப்பு மற்றும் திறனான ஆற்றல் பயன்பாடு ஆகிய இரண்டுமே ஆற்றல் குறைப்பு நுட்பங்களாகும்.
ஆற்றல் சேமிப்பு ஆற்றல் சேவைகள் குறைத்தாலும், அது நிதி மூலதன அதிகரிப்பு, சுற்றுச்சூழல் தரம், தேசிய பாதுகாப்பு, மற்றும் தனிப்பட்ட நிதி பாதுகாப்பு ஏற்படுத்தும். அது நிலையான ஆற்றல்களின் வரிசையில் முதலிடத்தில் உள்ளது.
ஆற்றல் வரிகள்
சில நாடுகள் தங்கள் ஆற்றல் நுகர்வை குறைக்க ஆற்றல் அல்லது கார்பன் வரியை பயன்படுத்துகின்றனர். பசுமை மாயைகள்Green Illusions என்ற புத்தகத்தில் விவரித்துள்ளது போல், கார்பன் வரி நுகர்வோரை அணு சக்தி மற்றும் சுற்றுச்சூழல் பக்க விளைவுகள் ஏற்படுத்தும் மற்ற ஆற்றல் சக்திகளை நோக்கி அழைத்துச் செல்லும். இதற்கிடையில், ஆற்றல் நுகர்வு வரி, ஆற்றல் பயன்பாட்டை குறைப்பதுடன் ஆற்றல் உற்பத்தியால் எழும் சுற்றுச்சூழல் விளைவுகள் குறைக்கும். கலிபோர்னியா மாநிலத்தில் ஆற்றல் பயன்பாட்டிற்கு படிப்படியான வரிவிதிப்பு அமலில் உள்ளது. ஒவ்வொரு நுகர்வோருக்கும், அடிப்படை ஆற்றல் பயன்பாட்டிற்கு வரிச் சலுகை அளிக்கப்படுகிறது. அந்த அடிப்படை அளவிற்கு மேலே பயன்பாடு அதிகரிக்கும் போது வரி அதிகரிக்கிறது. இது அதிக ஆற்றல் நுகர்வோர்களுக்கு ஒரு பெரிய வரி சுமையை உருவாக்கும். அதே நேரம் ஏழை குடும்பங்களுக்கு வரியிலுருந்து பாதுகாப்பு அளிக்கும்.
கட்டிட வடிவமைப்பு
கட்டிட தொழில் நுட்பங்கள் மற்றும் ஸ்மார்ட் மீட்டர்கள் மூலம், வணிக மற்றும் குடியிருப்புக்களில் ஆற்றல் பயன்பாட்டையும் அது தங்கள் பணியிடத்தில் அல்லது வீடுகளில் ஏற்படுத்தும் தாக்கத்தையும் வரைபடத்தின் மூலமாக பார்க்க முடியும். மேம்பட்ட நேரடி ஆற்றல் அளவையின் மூலம் மக்கள் தமது நடவடிக்கைகள் மாற்றி ஆற்றல் சேமிக்க உதவ முடியும்.
சூரிய கட்டிட வடிவமைப்புகள், சாளரங்கள், சுவர், மற்றும் மாடிகள், சூரிய ஆற்றலை வெப்பத்தின் வடிவத்தில் குளிர்காலத்தில் சேகரிக்கவும், சேமிக்கவும், மற்றும் விநியோகிக்கவும் கோடை காலத்தில் சூரிய வெப்பத்தை  நிராகரிக்க வேண்டும். காலநிலை வடிவமைப்பு செயலப்படும் சூரிய வடிவமைப்புக்களை போல் அல்லாமல் இயந்திர மற்றும் மின் சாதனங்களை பயன்படுத்துவதில்லை. ஒரு சூரிய கட்டிட வடிவமைப்பிற்கு முக்கியம் உள்ளூர் காலநிலைகளை சாதகமாக்கி கொள்ளுதலே. சன்னல்கள் வைக்கும் இடம் அதன் மெருகூட்டல் வகை, வெப்ப காப்பு, வெப்ப நிறை, மற்றும் நிழல் ஆகியவை கருத்தில் கொள்ள வேண்டும். சூரிய வடிவமைப்பு யுத்திகள், புதிய கட்டிடங்களுக்கு மிக எளிதாக பயன்படுத்தலாம். தற்போதுள்ள கட்டிடங்களிலும் வடிவமைக்க முடியும்.
போக்குவரத்து
அமெரிக்காவில், புறநகர் உள்கட்டமைப்பு வளர்ந்து வந்த காலகட்டத்தில் படிம எரிபொருட்கள் சுலபமாக கிடைத்தால் போக்குவரத்து சார்ந்த வாழ்க்கை முறையாக அது இருந்தது.
பெரியசீர்திருத்தங்கள் அதிக நகர்ப்புற அடர்த்தியை அனுமதிப்பதோடு புதிய வடிவமைப்புகளின் மூலம் நடைபயிற்சி மற்றும் மிதிவண்டிகளுக்கு இடமளிப்பதால் போக்குவரத்திற்கான ஆற்றலை குறைக்க முடியும். பெரிய நிறுவனங்கள் தொலை தொடர்பை பயன்படுத்துவதனால் பல அமெரிக்கர்கள் இப்போது வீட்டில் இருந்துபடியே வேலை செய்வதால் தினமும் வேலைக்காக பயணம் சேலவு செய்ய வேண்டி இருப்பதில்லை. எனவே சக்தியை சேமிக்கவும் ஒரு குறிப்பிடத்தக்க வாய்ப்பு உள்ளது.
நுகர்வோர் தயாரிப்புகள்
நுகர்வோர்களுக்கு பெரும்பாலும் ஆற்றல் செயல்திறன் மிக்க பொருட்களினால் ஏற்படும் சேமிப்புப் பற்றிய தகவல் இல்லை. இன்று படிம எரிபொருட்களை பயன்படுத்தி கிடைக்கும் மலிவான பொருட்கள் இருக்கும் போது ஆற்றல் சேமிக்கும் பொருள்களை பற்றிய ஆராய்ச்சி அதிக நேரம் எடுத்துக்கொள்வதாகவும் விலை உயர்ந்ததாய் உள்ளது. சில அரசாங்கங்கள் மற்றும் அரசு சாரா நிறுவனங்கள் சூழியல் முத்திரைகள் மூலம் ஆற்றல் திறன் உள்ள பொருள்களை எளிதாக இனங்கண்டு கொள்ள உதவுகின்றன. ஆற்றல் சேமிப்பிற்காக பணம், நேரம் மற்றும் முயற்சி முதலீடு செய்யாத மக்களுக்கு உதவவும்,அவர்களுக்கு வேண்டிய தகவல் அளிக்கவும் மக்களின் முக்கியமான பிரச்சனைகளை புரிந்து கொள்ளுதல் வேண்டும். உதாரணமாக, சில சில்லறை வியாபாரிகள் பிரகாசமான விளக்குகள் மக்களின் வாங்க தூண்டும் என்று வாதிடுகின்றனர். எனினும், சுகாதார ஆய்வுகள் தலைவலி, மன அழுத்தம், இரத்த அழுத்தம், சோர்வு மற்றும் தொழிலாளி பிழை அனைத்தும் பொதுவாக அதிகமான வெளிச்சம் உள்ள பணியிடங்களிலும் மற்றும் சில்லறை அமைப்புகளிலும் ஏற்படும் என்று நிருபித்துள்ளனர். இயற்கையான வெளிச்சம் தொழிலாளர்களின் உற்பத்தி அளவு அதிகரிப்பதோடு ஆற்றல் நுகர்வை குறைக்கிறது.
ஐரோப்பிய ஒன்றியம்
2006 இறுதியில், ஐரோப்பிய ஒன்றியம் முதன்மை ஆற்றலின் வருடாந்திர நுகர்வை 2020க்குள் 20% குறைக்க உறுதியளித்துள்ளது. 'ஐரோப்பிய யூனியன் எரிசக்தி சேமிப்பு அதிரடி திட்டம்' நீண்ட காலமாக நிலுவையில் உள்ளது. ஐரோப்பிய ஒன்றியத்தின் காப்பாற்றும் திட்டத்தின் ஒரு பகுதி, ஆற்றல் திறன் மற்றும் ஆற்றல் சேமிப்பு நடைமுறையை ஊக்குவிப்பதாகும். பாய்லர் திறன் வழிகாட்டி திரவ அல்லது வாயு எரிபொருள் மூலம் எரிக்கப்படும் கொதிகலன்களின் செயல்திறனின் குறைந்த அளவை குறிப்பிடுகிறது. ஐரோப்பிய ஆணையத்தின் சிறப்பான ஆற்றல் பாதுகாப்பு திட்டங்களின் வெற்றி காரணிகள் பற்றி அறிய மேற்கொள்ளப்பட்டுள்ள பெரிய ஆராய்ச்சி திட்டங்களுக்கு ஐரோப்பிய ஆணையம் நிதி உதவி அளிக்கிறது.
ஐக்கிய இங்கிலாந்து
ஆற்றல் பாதுகாப்பு சமீபத்திய ஆண்டுகளில் ஐக்கிய ராஜ்யத்தின் அதிகரித்த கவனத்தை பெற்று வருகிறது. இந்த பின்னணியின் முக்கிய காரணிகள் கார்பன் உமிழ்வை குறைக்க அரசின் பொறுப்பு, இங்கிலாந்து மின்சார உற்பத்திலுள்ள உத்தேச 'ஆற்றல் இடைவெளி', மற்றும் தேசிய ஆற்றல் தேவைகளுக்காக இறக்குமதி அதிகரிப்பு முதலியவையாகும். வீடுகள் மற்றும் போக்குவரத்து, இவை தான் தற்போது இரண்டு பெரிய பிரச்சனை பகுதிகள்.
ஆற்றல் பாதுகாப்பு பொறுப்பு எரிசக்தி மற்றும் காலநிலை மாற்றம் துறையின் (DECC) தலைமையில் மூன்று அரசு துறைகலை சாரும். சமூகங்கள் மற்றும் உள்ளூர் அரசு துறை (CLG) இன்னமும் கட்டிடங்களின் ஆற்றல் தரங்களுக்கு பொறுப்பாகும். சுற்றுச்சூழல், உணவு மற்றும் புறநகர் விவகார துறை (DEFRA) பச்சையக வாயுவாகிய கரியமில வாயுவின் உமிழ்விற்கு பொறுப்பு கொண்டுள்ளது. போக்குவரத்து துறை போக்குவரத்து ஆற்றல் பாதுகாப்பிற்கான பல பொறுப்புகளை ஏற்றுள்ளது. ஒரு செயல்பாட்டு அளவில், இரண்டு முக்கிய துறை அல்லாத அரசாங்க அமைப்புகள் ("கியங்கோஸ்")உள்ளன. ஒன்று எரிசக்தி சேமிப்பு டிரஸ்ட், மற்றொன்று கார்பன் டிரஸ்ட் பிரிஸ்டலில் உள்ள நிலையான ஆற்றலுக்கான மையம், மில்டன் கெய்ன்ஸில் உள்ள தேசிய எரிசக்தி அறக்கட்டளை மையம் போன்ற பல தன்னார்வ தொண்டு நிறுவனங்கள் நேரடியாக நுகர்வோருக்கு ஆற்றல் திறனைப் பற்றி தேர்வுகள் செய்ய உதவுகின்றன.sust-it
இந்தியா
பெட்ரோலிய பாதுகாப்பு ஆராய்ச்சி கழகம் (PCRA) 1977 இல் உருவாக்கப்பட்டது. வாழ்கையில் எல்லா வகையிலும் ஆற்றல் திறன் மற்றும் பாதுகாப்பை ஊக்குவிப்பதில் ஈடுபட்டுள்ள ஒரு இந்திய அரசாங்க அமைப்பு ஆகும். அண்மை காலங்களில் PCRA தொலைக்காட்சி, வானொலி மற்றும் அச்சு ஊடகங்கள் மூலமாக மக்களிடையே பிரச்சாரம் செய்தது. மூன்றாம் தரப்பினர் நடத்திய பாதிப்பு மதிப்பீட்டின் படி PCRAவின் இந்த மெகா பிரச்சாரத்தின் காரணமாக ஒட்டுமொத்த விழிப்புணர்வு அதிகரித்துள்ளது. மாசுபாட்டை குறைப்பு தவிர கோடி ரூபாய் மதிப்புள்ள படிம எரிபொருள்கள் சேமிப்புக்கு வழிவகுத்துள்ளது. ஆற்றல் செயல்திறன் செயலகம் ஆற்றல் திறன் மற்றும் பாதுகாப்பு ஊக்குவிக்க 2001 இல் உருவாக்கப்பட்ட ஒரு இந்திய அரசு நிறுவனம் ஆகும்.தேசிய ஆற்றல் தினம் ஆண்டு தோறும் டிசம்பர் 14 அன்று கொண்டாடப்படுகிறது.
ஈரான்
ஈரானில் ஈரானிய எரிபொருள் பாதுகாப்பு நிறுவனம் புதைபடிவ எரிபொருட்களின் பாதுகாப்பு மற்றும் ஆற்றல் திறனின் பயன்பாடு ஆகியவற்றை ஊக்குவிக்கும். அஹ்மதிநெஜாட் நிர்வாகம் நாட்டின் பொருளாதாரத்தின் ஆற்றல் செறிவை குறைக்க 'டார்கெடெட் மானியங்கள்' தொடங்கியது.